31993L0032
L 188/28
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
ДИРЕКТИВА 93/32/ЕИО НА СЪВЕТА
от 14 юни 1993 година
относно ръкохватките за пътници на двуколесни моторни превозни средства
СЪВЕТЪТ НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската икономическа общност и по-специално член 100а от него,
като взе предвид Директива 92/61/ЕИО на Съвета от 30 юни 1992 г. относно типовото одобрение на двуколесни или триколесни моторни превозни средства (1),
като взе предвид предложението на Комисията (2),
в сътрудничество с Европейския парламент (3),
като взе предвид становището на Икономическия и социален комитет (4),
като има предвид, че вътрешният пазар обхваща пространство без вътрешни граници, в което е осигурено свободното движение на стоки, хора, услуги и капитали; като има предвид, че трябва да се приемат необходимите за целта мерки;
като има предвид, че по отношение на ръкохватките за пътници във всяка държава-членка двуколесните моторни превозни средства трябва да отговарят на някои технически характеристики, установени със задължителни разпоредби, които се различават в отделните държави-членки; като има предвид, че с тези различия, те пречат на търговията в рамките на Общността;
като има предвид, че тези препятствия пред функционирането на вътрешния пазар могат да бъдат премахнати, ако държавите-членки приемат едни и същи изисквания на мястото на техните национални правила;
като има предвид, че е необходимо да се създадат хармонизирани изисквания по отношение ръкохватките за пътници на двуколесни моторни превозни средства, за да позволят за всеки тип от тези превозни средства прилагането на посочените в Директива 92/61/ЕИО процедури за типово одобрение и за типово одобрение на компонент;
като има предвид, с оглед мащаба и въздействието от предложеното за съответния сектор действие, че мерките на Общността, предвидени с настоящата директива, са необходими, дори неизбежни, за постигане на набелязаните цели, а именно типово одобрение на Общността на превозни средства; като има предвид, че отделните държави-членки сами не могат задоволително да постигнат тази цел,
ПРИЕ НАСТОЯЩАТА ДИРЕКТИВА:
Член 1
Настоящата директива се прилага за ръкохватките за пътници на всички типове двуколесни превозни средства, както са посочени в член 1 от Директива 92/61/ЕИО.
Член 2
Процедурата за издаването на типово одобрение на компонент по отношение на ръкохватките за пътници на тип двуколесно моторно превозно средство и условията, които определят свободното движение на тези превозни средства, са посочените в Директива 92/61/ЕИО, глави II и III.
Член 3
Измененията, които са необходими за привеждане в съответствие на приложенията с техническия прогрес, се приемат в съответствие с процедурата, установена в член 13 от Директива 70/156/ЕИО (5).
Член 4
1. Държавите-членки приемат и публикуват необходимите разпоредби, за да се съобразят с настоящата директива, не по-късно от 14 декември 1993 г. Те незабавно информират Комисията за това.
Когато държавите-членки приемат тези разпоредби, в тях се съдържа позоваване на настоящата директива или то се извършва при официалното им публикуване. Условията и редът на позоваване се определят от държавите-членки.
От датата, посочена в първа алинея, държавите-членки не могат по причини, свързани с ръкохватките за пътници, да забраняват първоначалното въвеждане в експлоатация на превозни средства, които отговарят на изискванията на настоящата директива.
Считано от 14 юни 1995 г., държавите-членки прилагат разпоредбите, посочени в първа алинея.
2. Държавите-членки уведомяват Комисията за текстовете на разпоредбите от националното законодателство в областта, уредена с настоящата директива.
Член 5
Адресати на настоящата директива са държавите-членки.
Съставено в Люксембург на 14 юни 1993 година.